વડા પ્રધાન મોદીએ પોતાના બીજા ટ્વિટમાં કેપ્ટન મિતાલી રાજની પ્રશંસા કરતાં લખ્યું હતું કે, ‘કેપ્ટન મિતાલી રાજ ફ્રન્ટ પર આવીને ટીમનું નેતૃત્વ કરી રહી છે. તેનો શાંત અભિગમ સમગ્ર ટીમની રમતને લાભ પહોંચાડશે.” સ્મૃતિ મંધાના વિશે મોદીએ લખ્યું હતું, ”તું અત્યાર સુધી ઘણું સારું રમી છે. શાંતિથી રમજે.” પૂનમ માટે મોદીએ લખ્યું, ‘સમગ્ર ભારત શુભેચ્છા આપે છે. તેની રમત અમારા બધા માટે ગૌરવની વાત છે.’ હરમનપ્રીત વિશે વડા પ્રધાને લખ્યું હતું, ”હરમનના ફેન કોણ નહીં હોય? સેમિફાઇનલની તેની ઇનિંગ્સ યાદગાર છે. તારા માટે આજનો દિવસ પણ સારો હશે.”